b"\n_START_ARTICLE_\nKarl-Theodor zu Guttenberg\n_START_SECTION_\nVida i fam\xc3\xadlia\n_START_PARAGRAPH_\nKarl-Theodor zu Guttenberg \xc3\xa9s membre d'una fam\xc3\xadlia noble de Franconia. El seu avi, Karl Theodor zu Guttenberg, va ser secretari d'Estat en la Cancelleria Federal alemanya entre 1967 i 1969; el seu pare \xc3\xa9s el director d'orquestra Enoch zu Guttenberg. La seva mare \xc3\xa9s Christiane Henkell-von Ribbentrop._NEWLINE_Despr\xc3\xa9s del servei militar, Karl-Theodor zu Guttenberg va estudiar dret i ci\xc3\xa8ncies pol\xc3\xadtiques i va obtenir el doctorat amb una tesi sobre el tema Constituci\xc3\xb3 i Tractat Consitutcional: graus de desenvolupament constitucional als EUA i la UE a la Universitat de Bayreuth el 2007. Des de 2000 est\xc3\xa0 casat amb Stephanie Gr\xc3\xa4fin von Bismarck-Sch\xc3\xb6nhauser, el rebesavi va ser Otto von Bismarck. Tenen dues filles.\n_START_SECTION_\nCarrera pol\xc3\xadtica\n_START_PARAGRAPH_\nGuttenberg va ser membre de l'organitzaci\xc3\xb3 juvenil de la Uni\xc3\xb3 Social Cristiana de Baviera (CSU) i, fins a desembre de 2008, cap de la secci\xc3\xb3 d'aquest partit al poble Guttenberg. El 8 de desembre de 2007 va ser elegit, de forma sorprenent, com a president de la secci\xc3\xb3 provincial del partit a Alta Franconia. A m\xc3\xa9s, \xc3\xa9s membre del comit\xc3\xa8 executiu de la CSU._NEWLINE_El 2002, Guttenberg va ser triat membre del parlament federal alemany, on va ser membre de la comissi\xc3\xb3 de pol\xc3\xadtica exterior i va ser portaveu del grup parlamentari CDU/CSU per a assumptes de control armament\xc3\xadstic. Des de 2008, \xc3\xa9s membre del ECFR, un think tank europeu de pol\xc3\xadtica exterior._NEWLINE_El 3 de novembre de 2008, despr\xc3\xa9s que la CSU sofr\xc3\xads un daltabaix electoral en les eleccions regionals bavareses, Guttenberg va ser nomenat secretari general de la CSU, com a successor de Markus S\xc3\xb6der. per\xc3\xb2, nom\xc3\xa9s va exercir aquest c\xc3\xa0rrec durant uns pocs mesos, ja que el 10 de febrer de 2009 va ser nomenat ministre d'Economia i Tecnologia en el govern federal alemany, convertint-se en el ministre d'Economia m\xc3\xa9s jove de la hist\xc3\xb2ria de la Rep\xc3\xbablica Federal d'Alemanya. Va succeir a Michael Glos, que s'havia retirat de la pol\xc3\xadtica per conflictes amb la cancellera Angela Merkel. Amb tot, el nomenament de Guttenberg va causar sorpresa en bona part de la premsa alemanya, at\xc3\xa8s que, fins aquest moment, Guttenberg no s'havia especialitzat pol\xc3\xadticament en temes econ\xc3\xb2mics, sin\xc3\xb3 exteriors.\n_START_SECTION_\nEsc\xc3\xa0ndol i ren\xc3\xbancia\n_START_PARAGRAPH_\nEl 23 febrer 2011 Guttenberg ha estat desposse\xc3\xaft del seu t\xc3\xadtol de doctorat per la Universitat de Bayreuth despr\xc3\xa9s de les proves de plagi detectades en la seva tesi. L'1 de mar\xc3\xa7 2011 dimiteix del seu c\xc3\xa0rrec de ministre de defensa per l'esc\xc3\xa0ndol sorgit arran del descobriment que havia plagiat la seva tesi"